cyanic-selkie/wikianc huggingface dataset:
Det osmanske rike
Militæret
Den osmanske hæren var på sin tid en av de mest avanserte og best trente. Hæren var blant annet en av de første til å ta i bruk muskett. De berømte janitsjarsoldatene var en eliteavdeling som tok seg av vaktholdet rundt sultanen. De var også kjent for å være korrupte, og avdelingen ble oppløst i 1826. Den osmanske hæren led under janitsjarenes korrupsjon, og i krigene mot Russland manglet hæren moderne våpen og teknologi. Moderniseringen av Det osmanske rike på 1800-tallet startet med militæret. Offiserer ble sendt på trening i vesteuropeiske land, og det ble hyret inn utenlandske eksperter som skulle forbedre militæret. Teknologi og nye våpen ble kjøpt inn fra Tyskland og Storbritannia. Landet fikk både flyvåpen og marine. Modernisering av hæren var vellykket, men det var fortsatt veldig langt igjen til de vestlige stormaktene.
Religion
Før tyrkerne konverterte til islam, praktiserte de en monoteistisk religion. Etter den første kontakten med araberne, aksepterte en rekke tyrkiske stammer islam og forkynte sin nye tro lengre inn i Turkistan. Prosessen med konvertering var over lenge før imperiet oppstod. Så tidlig som i 1453, etter at tyrkerne hadde beseiret Konstantinopel, gav de spesielle privilegier til kristne som hadde tilhørt det gamle bysantinske riket. De kristne ble undersåtter av Det osmanske imperiet, men ikke av muslimsk tro og regler.
Det osmanske imperiet gikk aldri aggressivt til verks for å konvertere individer eller fremme islam blant ikke-muslimske grupper. Staten var det viktigste målet for Det osmanske imperiet, og samarbeid med alle forskjellige parter var livsviktig hvis imperiet skulle bestå. I mange hundre år ble Det osmanske imperiet sett på som en trygg havn for jøder og andre som ble forfulgt for sin tro. Det osmanske imperiet hadde også et fredelig forhold til den ortodokse kirken. Den fikk lov til å fortsette de stedene den befant seg. Konstantinopel ble forandret eksternt for å fremstå som mer tyrkisk. Navnet ble endret til Istanbul, og mange kirker ble omgjort til moskéer. Dette gjaldt også Hagia Sofia, men lite ble ødelagt i kirken. De kristne mosaikkene ble kun tildekt. I 1935 ble de igjen tatt frem, og Hagia Sofia er i dag et museum. Den ortodokse kirke kjemper for at Hagia Sofia igjen skal bli en kirke.
Arthur Greiser
Arthur Greiser (født 22. januar 1897 Posen [Poznan], henrettet 14. juli 1946 i Poznan) var en tysk nazist og SS-general. Han organisert holocaust i Polen på oppdrag fra Heinrich Himmler, og var ansvarlig for massemord på jøder i Łódź og Poznan. Han tjenestegjorde i marinens flyavdeling under første verdenskrig.
Greiser ble etter andre verdenskrig dømt til døden og henrettet for krigsforbrytelser og folkemord.
Bakgrunn
Greiser ble født i provinsen Posen i daværende Prøyssen i keiserriket Tyskland. Han ble innrullert i marinen i august 1914 og tjenestegjorde etterhvert i marinens flykorps under første verdenskrig. Han mottok Jernkorset i begge klasser.
Etter krigen og tapet av hjemlandet til Polen engasjerte han seg i antipolske organisasjoner og tjenestegjorde i Freikorps Grenzschutz Ost fra 1919 til 1921. Han ble medlem av NSDAP og SA den 1. november 1929. Han ble medlem av SS den 30. juni 1931 og nådde graden Obergruppenführer.
Han var senatspresident av fristaden Danzig fra 1935 til 1939.
Andre verdenskrig
Umiddelbart etter den tyske invasjonen i Polen ble Greiser overført fra Danzig og oppnevnt som «sjef for sivilforvaltningen i militærdistriktet Posen». Senere ble han utnevnt som gauleiter for det som etter hvert ble kalt Reichsgau Wartheland – en del av det stortyske riket. Dette var en rik del av Polen – med god infrastruktur.
Gauleiterne i det stortyske riket hadde ansvaret for å «germanisere» sine områder og Greiser gikk spesielt brutalt til verks for å nå dette målet. Han iverksatte et etnisk rensingsprogram for å fjerne polakkene fra Warthegau og for å sikre bosetting fra etniske tyskere. Dette var i tråd med retningslinjene fra SS-sjefen Heinrich Himmler og innebar en masseevakuering av polakker fra Warthegau til Generalguvernementet.
Polakkene i Warthegau ble behandlet som slaver og Greiser sendte ut direktiver som forbød tyskerne vennligsinnet omgang med den polske befolkningen. Greiser beskrev sin filosofi slik: «Når andre folk i tidligere tider har nytt godt av sin århundrelange historie og levd komfortabelt med å la fremmede folk arbeide for seg uten lønn og uten å yte dem rettferdighet, så ønsker vi også, som tyskere, å lære av denne historien. Vi vil ikke lenger stå i kulissene. Vi må i alle henseende bli en herrerase.»
Greisers Warthegau ble ansett som et foregangsdistrikt i arbeidet med å germanisere de okkuperte områdene og 3. august 1943 ble det holdt en nasjonal konferanse for gauleitere og overordnede nasjonalsosialister – hvor blant annet Joseph Goebbels, Martin Bormann og Heinrich Himmler deltok.
På tross av Hitlers ordre om å holde Poznań for enhver pris falt byen i sovjetiske hender åtte dager etter ordren ble gitt. Joseph Goebbels kalte Greiser «en skam for (det nasjonalsosialistiske) partiet» i sine dagboknotater fra 2. mars 1945. Greiser overga seg til amerikanske styrker i Krimml nær Salzburg, Østerrike 16. mai 1945. Andre kilder oppgir at han ble tatt til fange av sovjetiske styrker i april 1945.
Amharisk
Amharisk er i dag det semittiske språket med nest flest talere, bare overgått av arabisk. Det er knyttet til folkegruppen amharer.
Arthur Greiser
Rettsoppgjøret
Etter krigen ble Greiser stilt for retten av de polske myndighetene tiltalt for krigsforbrytelser. Greiser forsvarte seg med at han bare fulgte ordre og hevdet at han i sin sjel var i mot det han iverksatte. Aktoratet viste imidlertid til at hans kollega Albert Forster – gauleiter i den andre tysk-annekterte delen av Polen hadde ført en annen og mer human germaniseringspolitikk overfor den polske befolkning (selv om Forster stod for den samme politikken som Greiser overfor den jødiske befolkningen). Greisers advokater hevdet også at Greiser ikke kunne straffes i Polen for forbrytelser begått i fristaden Danzig.
Amharisk
Setninger struktureres vanligvis i rekkefølgen subjekt–objekt–verb.
Arthur Greiser
Rettsoppgjøret
Greiser ble dømt for tortur og massedrap på sivile og krigsfanger, forfølgelse og drap på polske jøder, plyndring og systematisk ødeleggelse av polsk kultur. Organisert tyveri av polsk eiendom og flere andre krigsforbrytelser. Han ble dømt til døden ved hengning og dødsdommen ble fullbyrdet 21. juli 1946 i Poznan. En stor menneskemengde var møtt frem for å se henrettelsen. Liket ble kremert og asken spredd på ukjent sted.
Bjurholm kommune
Bjurholm kommune er en kommune i Västerbottens län i landskapet Ångermanland i Sverige. Kummunen har grenser til nabokommunene Nordmaling, Vännäs, Vindeln, Lycksele og Åsele i Västerbottens län og til Örnsköldsvik i Västernorrlands län. Kommunens administrasjonssenter ligger i Bjurholm.
Bjurholm er Sveriges minste kommune målt i befolkning.
Historie
Bjurholm sogn brøt i 1808 ut fra Nordmaling sogn. Da kommunalforordningen av 1862 trådte i kraft ble sognet en landskommun. Municipalsamhället Bjurholm ble etablert i 1934 og oppløst i 1962. I 1974 ble Bjurholm kommune innlemmet i Vännäs kommune, men av ulike årsaker ble Bjurholm igjen skilt ut som egen kommune igjen i 1983.
Kommunevåpen
Blasonering: I et blått felt, en bølgete bjelke av gull, med en gående sort bever med tunge, tenner og røde klør.
På et sognsegl fra 1800-tallet fant man en bever, som ble lagt til grunn for kommunevåpenskjoldet, som ble tatt i bruk i 1951. Ordet bjur betyr også bever. Våpenet ble tatt ut av bruk da Bjurholm kommune ble opptatt i Vännäs kommune i 1974, men ble tatt i bruk igjen etter oppdelingen i 1983.
Tettsteder
Bjurholm kommune hadde kun et tettsted i 2010. I tabellen oppgis antall innbyggere per 31. desember 2010.
Det er tre mindre småsteder i Bjurholm kommune:
Politikk
Kommunen har en politikk- og forvaltningsorganisasjon der utvalg og kommunestyrelsen er direkte underlagt kommunestyret Kommunens oppgaver er fordelt mellom kommunstyrelsen, kultur- og utdanningsetaten og omsorgsetaten. reguleringsspørsmål behandles av miljø- og byggetaten.
Ordfører er Ingemar Nyman fra (Moderata samlingspartiet).
Mandatfordelingen etter kommunevalgene 1994-2006:
Vennskapsbyer
Bjurholm kommune har to vennskapsbyer:
Fredrik Csisar
Fredrik Killi Csisar (født 30. september 1990 i Oslo) er en norsk ishockeyspiller. Han spiller nå for ishockeyklubben Hasle-Løren, som løper. Han har spilt for Vålerenga Elite hvor han også spilte som barn. I sesongen 2014/2015 spilte han for Lørenskog Ishockeyklubb der han fikk 1 mål og 8 assists og fikk da til sammen 9 poeng i seriespillet, men han Ble ikke værende i Lørenskog. Han gikk tilbake til Vålerenga Hockey i sesongen 2015/2016 der han til slutt fikk 4 mål, 11 assists og fikk da til sammen 15 poeng i seriespillet, og 2 mål, 5 assists og til sammen 7 poeng sluttspillet. Han spilte juniorhockey og debuterte i eliteserien for Furuset Ishockey. Csisar er fetteren til tidligere Vålerengaspiller Brede Csiszar.
Caatinga
Caatinga er en naturtype i nordøstre Brasil. Navnet kommer fra tupi, og betyr «hvit skog».
Naturtypen forekommer i delstatene Piauí, Ceará, Rio Grande do Norte, Paraíba, Pernambuco, Sergipe, Alagoas, Bahia og nordre Minas Gerais. Vegetasjonen varierer fra lave busker til 20–30 m høye trær. Dyre- og plantelivet er svært rikt, og det finnes for eksempel over 350 fuglearter.
Remington kraftverk
Remington kraftverk er et varmekraftverk i Fauquier County, i delstaten Virginia i det østlige USA. Anlegget har en installert produksjonskapasitet på 748 MW fordelt på 4 turbiner på 170–178 MW hver. Operatør er energiselskapet Virginia Electric & Power Co.
Rafael Ilyasov
Rafael Ilyasov (født 20. desember 1973) er en usbekisk fotballdommer, som dømmer i den usbekiske ligaen. Han ble aktiv som FIFA-dommer i 2001, og dømmer som assistentdommer/linjedommer. Han har dømt ett verdensmesterskap i fotball, Fotball-VM 2010 der han var assistentdommer for Ravshan Irmatov fra Usbekistan. Hans første internasjonale kamp var kampen mellom og  i 2001.
Tocantins
Tocantins er en delstat i Brasil. Delstaten ble skilt ut fra Goiás som en egen delstat i 1988. Delstaten hadde i 2015 et beregnet folketall på 1,515,126. Byggingen av hovedstaden Palmas begynte i 1989 og står i kontrast til de andre byene i delstaten, som ble bygget i den portugisiske koloniperioden.
Geografi
Tocantins danner et skille mellom Amazonasregnskogen og savannene. Det finnes mange elver, blant annet elva Tocantins, som har gitt navn til delstaten. Om lag 20 arkeologiske utgravingssteder finnes i området.
Økonomi
Tocatins økonomi er i hovedsak basert på kvegdrift. I tillegg dyrkes det mye ananas, som selges både i Brasil samt eksporteres til andre land i Mercosul-samarbeidet. Nord i delstaten produseres det trekull og palmeolje fra babaçu-palmen.
De føderale myndighetene i Brasil forsøker å gjøre næringslivet mer variert ved å bygge et vannkraftverk i delstaten.
Historie
Det som i dag er Tocantins, ble første gang utforsket av jesuittmisjonærer rundt 1625, som prøvde å kristne den indianske urbefolkningen.
Tocantins utgjorde opprinnelig nordre del av Goiás. Historisk sett har dette området vært adskilt fra resten av denne delstaten. Dette førte til at de sørlige deler av Goías fikk mesteparten av investeringene og som en følge av dette ble mer utviklet. Som en følge av dette har det vært en sterk separatistbevegelse i Tocantins i mange år.
Gjennom 1970-tallet ble det lagt press på de føderale myndigheter i Brasil for å skille ut de nordre deler av Goías som en egen delstat. I den nye grunnloven av 1988 ble Tocantins, sammen med bl.a. Roraima og Rondônia, opprettet som egne delstater.
Byer
Tocantinópolis, Colinas do Tocantins, Araguaína, Gurupi.
Volvo P1900
Volvo P1900 er en sportsbil som ble lagd av bilfabrikken Volvo mellom 1956 og 1957. Bilen ble i begge produksjonsår markedsført som «Volvo Sport». I ettertid fikk den betegnelsen «P1900». Opprinnelsen til tallet 1900 er ukjent, og i motsetning til den senere modellen P1800, hvor tallet «1800» reflekterte motorstørrelsen på 1.8 liter, hadde de fleste P1900 en 1.4 liters motor.
Historien til Volvos første sportsmodell startet da Volvos daværende direktør Assar Gabrielsson så Chevrolets nye sportsbil Corvette i 1953. Gabrielsson innledet et samarbeid med firmaet Glasspar i California som fikk i oppdrag å ta fram karosseriet till P1900. Volvo i Sverige bygde en rørramme og utstyrte denne med motor, tretrinns girkasse og hjuloppheng fra Volvo PV444. Motoren, en rekkefirer på 1,4 liter, ble noe trimmet i forhold til utgaven i PV og fikk 70 hestekrefter. Noen få P1900 ble utstyrt med B16B motor og firetrinns girkasse.
Produksjonen av P1900 var kostbar og etterspørselen etter modellen var lavere enn hva Volvo forventet. Volvos nye direktør fra 1956, Gunnar Engelau, besluttet dermed å legge ned produksjonen i 1957. Bilen ble dermed tilvirket i kun ett år, fra 1956-1957, og det ble produsert 67 biler pluss fire prototyper. Senere har det vist seg at det ble produsert 68 biler, da to biler hadde fått chassisnummer «20».
Se også
Volvo P1800
Grime (andre betydninger)
Grime har flere betydninger:
Michelle Williams
Michelle Ingrid Williams (født 9. september 1980 i Kalispell i Montana) er en amerikansk skuespillerinne.
Williams vokste opp i Montana i USA, og er norsk-amerikaner da tippoldemoren på morsiden var norsk emigrant, det samme var også hennes oldefar, som vokste opp på Namdalseid i Nord Trøndelag, og reiste til USA i 1902. Som 9-åring flyttet hun og foreldrene til Los Angeles, slik at hun kunne satse på å bli skuespiller. Gjennombruddet kom i ungdomsserien Dawson's Creek i 1998, der hun fikk rollen som den trøblete nabojenta Jen Lindley.
Williams er nok mest kjent som Alma Del Mar i filmen Brokeback Mountain fra 2005. Film førte til at hun ble nominert til Oscar for beste kvinnelige birolle. Under innspillingen av Brokeback Mountain i 2004 innledet hun og Heath Ledger et forhold, og i oktober 2005 fikk de en datter sammen.
Williams ble nominert til Oscar for beste kvinnelige hovedrolle for rollen som Cindy i Blue Valentine til Oscar 2011.
Pipebrann
Pipebrann, sotbrann eller skorsteinsbrann, er en brann som oppstår i skorsteinen når beksot eller løst sot antennes. Sotet setter seg i skorsteinen når forbrenningen i ildstedet har dårlig trekk eller veden ikke er ordentlig tørr. Over tid vil det etter hvert bli en del sot som kan antennes av flammer fra ilden eller av den høye temperaturen som oppstår i ildstedet.
For å unngå pipebrann er det viktig at forbrenningen i ildstedet er så riktig som mulig. Temperaturen må være så høy at gassene som dannes ved forbrenningen, antennes. Trekken må være god, slik at oksygen kommer til ilden. Om trekken skrues ned til et minimum, er faren stor for at beksot kan dannes. Dette kan siden antennes ved temperaturer ned til 100 grader, og når det antennes, kommer temperaturen fort opp i 1300 til 1400 grader. Da kan skorsteinen bli så varm at treverket rundt også tar fyr.
Årlig er det ca 3500 pipebranner i Norge.
Maguindanao
Maguindanao er en filippinsk provins i regionen Autonomous Region in Muslim Mindanao (ARMM) i landsdelen Mindanao. Den grenser i nord til provinsen Lanao del Sur, i øst til provinsen Cotabato og i sør til Sultan Kudarat. Provinssetet er i Shariff Aguak.
Politisk inndeling
Maguindanao er delt i 28 "municipalities" (landkommuner).
Ahmed Ouyahia
Ahmed Ouyahia (født 2. juli 1952) er en algerisk politiker som har vært Algeries statsminister fire ganger, senest fra 2017 til 2019. Før han ble statsminister hadde han en karriere som diplomat og han har fungert som justisminister. Han var en av grunnleggerne av det politiske partiet RND.
Ouyahia sluttet seg til Utenriksdepartementet i 1979 og ble tildelt den afrikanske Affairs Department. I 1980 ble han sendt som rådgiver for utenrikssaker til ambassadør i Algerie i Elfenbenskysten, hvor han tjenestegjorde frem til 1982. Han ledet det afrikanske institutt frem til 1991, da han ble sendt som Algeries ambassadør i Mali fra 1992 til 1993. Der hjalp han i 1992 med å forhandle frem en fredsavtale i det maliske Tuareg-opprøret mellom den stridende maliske regjeringen Alpha Oumar Konaré og Azawad Tuareg-bevegelsen. I april 1994 ble han utnevnt som statsråd og direktør av president Liamine Zéroual.
I desember 1995 ble Ouyahia nominert som statsminister og holdt denne stillingen til desember 1998 da han trakk seg etter valget av Abdelaziz Bouteflika til presidentskapet i Algerie. Den økonomiske tilstanden til Algerie på slutten av 1990-tallet, samt en bølge av streiker innenfor den offentlig sektor bidro sterkt til hans økende upopularitet som statsminister og hans resignasjon i desember 1998. I tillegg anklaget opposisjonen at parlamentarikere sammen med Ouyahia hadde fikset valget i 1997.
I 2000 ble Ouyahia valgt inn som leder av partiet National Rally for Democracy (RND) som han tidligere hadde hjulpet til med å grunnlegge. Etter noe fremtredende engasjement i forskjellige internasjonale diplomatiske møter tidlig i 2008 var Ouyahia igjen blitt tildelt rollen som statsminister av Bouteflika den 23. juni 2008.
Thane (distrikt)
Demografi
Ved folketellingen i 2011 var det 11,054,131 innbyggere i distriktet, mot 8,131,849 i 2001. Den urbane befolkningen utgjør 76,92 % av befolkningen.
Barn i alderen 0 til 6 år utgjorde 11,37 % i 2011 mot 14,08 % i 2001. Antallet jenter i den alderen per tusen gutter er 918 i 2011 mot 931 i 2001.
Ayrshire and Arran
Ayrshire and Arran er et stattholderskap i Skottland. Det består av regionene East Ayrshire, North Ayrshire og South Ayrshire.
Regionene i stattholderskapet har felles valg-, takserings- og helsestyrer.
Bahadyr Kochkarov
Bahadyr Kochkarov (født 13. mai 1970) er en kirgisisk fotballdommer. Han ble FIFA-dommer i 1997, og dømmer som assistentdommer/linjedommer. Han var assistent under fotball-VM i 2010, og skal også assistere under VM i 2014.
Fylkesvei 89 (andre betydninger)
I Norge finnes fylkesvei 89 i de følgende fylkene:
Ten Thousand Fists
Ten Thousand Fists er det tredje studioalbumet til det amerikanske heavy metal bandet Disturbed. Det ble gitt ut 20. september 2005. Det var også det første albumet til Disturbed som ikke hadde med Steve «Fuzz» Kmak som bassist, som var blitt byttet ut med John Moyer.
Albumet har også med en fin versjon av Genesis sin "Land of Confusion".
Adhesjonsbane
Adhesjonsbane er en jernbane der materiellets framdrift skjer kun ved hjelp av friksjon mellom drivhjulene og skinnene. Siden de fleste jernbaner er adhesjonsbaner brukes begrepet bare når det er viktig å presisere denne teknikken til forskjell fra andre framdriftsformer, som tannstangbane og kabelbane.
Adhesjonsbaner er mye enklere å bygge enn andre framdriftsformer, men har en begrensing i hvor stor stigning baner kan bygges. Friksjonsprinsippet setter begrensing både med å klare å få ønsket vekt av ikke-selvdrevne vogner i forhold til lokomotivenes trekkevne, og med tanke på togets evne til bremse ved fall. I Norge har største stigning på hovedlinje tradisjonelt vært satt til 25 ‰ (1:40), men Flåmsbana er bygget med hele 55 ‰ (1:18) stigning. Materiellet som trafikkerer Flåmsbana er da også utstyrt med flere bremsesystemer enn vanlig. Noen sporveislinjer i Norge skal ha hatt stigninger opp i 70 ‰.
Stigningsforholdene er en ting som påvirker hvor mye et lokomotiv kan trekke med adhesjonsmetoden. Noe annet som påvirker og endrer friksjonen, er skinnenes beskaffenhet som følge av regn, oljesøl eller hvis det ligger løv på skinnene. De fleste lokomotiver og motorvogner har med seg sand som kan sprøytes ut rett foran drivhjulene for å motvirke at hjulene begynner å spinne. Slik sanding skjer automatisk ved nødbremsing.
Den gamle teruten
Den gamle teruten («te-(og)-hest-gamle-ruten», forenklet kinesisk: 茶马古道, tradisjonell kinesisk: 茶馬古道), også kalt «Den sørlige silkeveien», var et nettverk av veier og stier for karavaner av muldyr gjennom fjellene i provinsen Yunnan sørvest i Kina. Den omtales også som Den sørlige silkeveien.
Handelsveien var utviklet omkring 1000, og knyttes til teen ettersom Yunnan var den eldste og viktigste tedyrkende regionen i Asia, og eksporterte sine produkter til India via Burma, til Tibet, og til det sentrale Kina via provinsen Sichuan. I tillegg til te brakte muldyrskaravanene med seg salt.
Det antas at det var særlig te av den typen som nå kalles Pu'er-te som det ble handlet med.
Anne Margrete Torseter
Anne Margrete Torseter (født 27. august 1942 i Harran) er lærer og ungdomsbokforfatter. Hun er bosatt på Stokmarknes.
Giro d’Italia 2005
Den 88. utgaven av sykkelrittet Giro d'Italia ble arrangert over 20 etapper i tidsrommet 7. – 29. mai 2005.
Anne Margrete Torseter
Hun debuterte i 1993 med ungdomsboka Claus med knivene, og har skrevet tre bøker. Hun fikk Kultur- og kirkedepartementets debutantpris for Claus med knivene.
Giro d’Italia 2005
Rittet ble vunnet av italieneren Paolo Savoldelli foran landsmannen Gilberto Simoni og José Rujano fra Venezuela.
Ola Hjulstad
Ola Hjulstad (født 14. august 1929, død 16. mai 2013 i Grong) var en norsk sakprosaforfatter og journalist fra Harran i Grong.
Hjulstad var formannskapssekretær i Harran på 50-tallet, og arbeidet i Namdal Arbeiderblad 1958-60. Senere var han journalist i Trønder-Avisa fra 1961-81, deretter frilanser. Han ga fra 1978 av ut en lang rekke bøker - som har dels redigerte og dels skrev selv: om jakt, natur, lokalhistorie og lokalsamfunn. Som journalist beregnet han at han hadde dekket 1 036 kommunestyremøter i de ulike namdalskommunene.
TDN Finans
TDN Finans ble 14. april 2016 annonsert solgt til Infront AS, som allerede eier tilsvarende svenske firma Nyhetsbyrån Direkt.
THRAK
THRAK er et album fra 1995 av den britiske progrockgruppa King Crimson. Bortsett fra minialbumet VROOOM fra året før, var dette gruppas første album siden 1982. Her er den klassiske besetninga samla, med gitarist og bandleder Robert Fripp, vokalist og gitarist Adrian Belew, bassist Tony Levin og trommeslager Bill Bruford. I tillegg ble bandet forsterka med Trey Gunn på chapmanstick og trommeslager Pat Mastelotto.
Ladysmith kraftverk
Ladysmith kraftverk er et varmekraftverk i Caroline County, i delstaten Virginia i det østlige USA. Anlegget har en installert produksjonskapasitet på 732 MW fordelt på 4 turbiner på 175–178 MW hver. Operatør er energiselskapet Virginia Electric & Power Co.
THRAK
De seks musikerne lager en tett og til tider overveldende lydvev som viser at sekstitallets progrock godt lot seg fornye tretti år seinere.
Ladysmith kraftverk
Det stod ferdig utbygd i 2001–2008. Brenselkilden er naturgass og fyringsolje.
THRAK
Sporliste
Alle låter av Adrian Belew, Bill Bruford, Robert Fripp, Trey Gunn, Tony Levin og Pat Mastelotto)
Binh Xuyen
Bình Xuyen, ofte knyttet til sin beryktede leder general Lê Văn Viễn, var en selvstendig militær styrke i Staten Vietnams hær.
Organisasjonen oppsto på 1920-tallet på grunnlag av en rekke kriminelle grupper under ulike ledere med ulike formål. I kolonitiden var de under beskyttelse av de hemmelige franske tjenestene, og kunne da organisere et monopol, særlig for opiumshandelen i det sørlige Vietnam, mens de også effektivt bekjempet kommunistiske grupper som utfordret deres virksomhet.
På sitt høydepunkt var Binh Xuyen dypt innblandet i organisert kriminalitet i Saigon, og keiser Bảo Đại ga dem i 1955 kontrollen over den nasjonale politistyrken. Statsminister Ngô Đình Diệm i Staten Vietnam forlangte at denne politistyrken skulle komme under kontroll av den nasjonale regjeringen. For å tvinge sitt krav igjennom, gikk Diem 27. april 1955 til militære angrep mot styrkene fra Binh Xuyen, og Staten Vietnams hær slo Binh Xuyen i løpet av en uke. Dette resulterte i at Binh Xuyen ble endelig slått, den private hæren ble lagt ned og politistyrken ble tilbakeført til statlig kontroll.
Oddgeir Bruaset
Oddgeir Bruaset (født 10. desember 1944 Måndalen i nåværende Rauma) er en norsk journalist, forfatter og programleder. Han er kjent fra serier på NRK.
Han er utdannet lærer fra Volda lærarskule, og har studert ved Universitetet i Bergen. Han arbeidet et par år som lærer i Volda, før han i 1971 kom til NRK Møre og Romsdal (Ålesund), og der ble han verende helt til han i 2014 gikk av med pensjon. De første årene arbeidet Bruaset mest i radioen, men i 1982 ble han tilsatt i en nyopprettet fjernsynsstilling. Siden har han arbeidet med å lage TV-program, mange med kulturhistorisk tilknytning. Mest kjent har han blitt for serien Der ingen skulle tru at nokon kunne bu (2001–2014). Han er også en mye brukt foredragsholder.
Bruaset har skrevet et trettitalls bøker og er tildelt en rekke utmerkelser.
Oddgeir Bruaset er gift og har fire barn og fem barnebarn. Han bor i Spjelkavik i Ålesund.
Tor Halvard Nilsen
Utdannelse
Nilsen har musikkutdanning fra Høgskolen i Nesna, og har studert orkesterdireksjon i Hamburg og ved University of Michigan. Han har også tatt videreutdanning i korpsdirigering, og senere studert kordireksjon hos Ragnar Rasmussen ved Høgskolen i Tromsø.
Kunstnerisk virke
Etter utdanningen arbeidet han en periode som kommunal musikkleder og rektor ved musikkskolen i Grong (opprettet som Grong kommunale Musikkskole i 1979). I 1983 flyttet han til Rana, der han ble dirigent for flere kor – blant annet Haukneskoret og Rana Kormakeri – og korps – blant annet Mo Hornmusikk, Nordland Kretskorps, Mo Orkesterforening og Helgeland Symfoniorkester.
Videre har han dirigert Nordland Symfoniorkester og Nord-Norsk Symfoniorkester. Han har også vært festspilldirigent ved Festspillene i Nord-Norge.
I 2011 flyttet Nilsen til Namsos, der han blant annet virket som dirigent for lokale musikaloppsetninger. Nilsen etablerte høsten 2014 Namdal Vokalensemble, som senere har vunnet flere internasjonale priser, og dirigerte i tillegg Namsos Musikkorps.
I 2019 flyttet han til Stjørdal, og fra høsten 2019 engasjerte Strindheim Blandakor og Hegra Hornmusikklag ham som sin faste dirigent. I tillegg er han ofte engasjert som gjestedirigent i andre europeiske land..
Dileita Mohamed Dileita
Han jobbet som diplomat ved ambassaden for Djibouti i Frankrike tidlig på 1990-tallet og senere ble han ambassadør til Etiopia i 1997. Han har også representert Djibouti ved Organisasjonen for afrikansk enhet ved deres hovedkvarter i Addis Abeba. Mens han var utstasjonert som ambassadør i Etiopia så assisterte han flere fredssamtaler som endte krigen mellom Etiopia og Eritrea som hadde pågått mellom 1998 og 2000.
Tor Halvard Nilsen
Priser og utmerkelser
Nilsen mottok i 1990 Rana kommunes kulturpris. I 1998 mottok han Trygve Hoff s ærespris.
Dileita Mohamed Dileita
Etter at den tidligere statsministeren Barkat Gourad Hamadou trakk seg fra embedet av helsemessige årsaker i februar 2001 så utnevnte president Ismaïl Omar Guelleh, Dileita som ny statsminister den 4. mars 2001. Han overtok statsministerembedet tre dager senere.
Dileita ble valgt som visepresident av partiet RPP den 3. juli 2003. 21. mai 2005 ble Dileita gjenvalgt som statsminister etter at Ismael Guelleh fikk gjenvalg som president i april 2005.
Nigardsbreen
Nigardsbreen er en brearm av Jostedalsbreen. Nigardsbreen ligger i Luster kommune i Vestland fylke. Hver sommer går et stort antall turister på brevandring på Nigardsbreen.
Breen har navn etter gården Nigard som ble knust av breen i 1748 da den rykket fram ca. 3 km i perioden 1700-1748. Breen stanset ca. 4,5 km lenger fram enn brekanten i dag. Somrene 1741-1744 var ekstremt kalde, biene døde og fruktdyrkning var umulig.
Årlige frontmålinger siden 1899 viste en kraftig tilbaketrekning fra 1930 til 1975 da tilbakegangen ble mindre. Mellom 1988 og 2003 rykket breen fram ca. 280 meter. Etter 2000 har brefronten trukket seg tilbake ca. 200 meter (2013). Siden 1962 er det gjort massebalansemålinger på Nigardsbreen. I perioden 1962–2000 hadde isbreen et netto overskudd på 19 meter vannekvivalenter (is og snø tilsvarende 19 meter vann over hele breen). Spesielt på 1990-tallet hadde breen stor tilvekst. Etter år 2000 har massebalansen vært negativ, og med enkelte år der hele vinterens snølag har smeltet vekk i løpet av sommeren (2003). Målingene gjøres av NVE.
Ælfsige II
Ælfsige (død 1032) var en angelsaksisk biskop av Winchester i middelalderen.
Han må ikke forveksles med sin navnebror, Ælfsige, erkebiskop av Canterbury, som også var biskop av Winchester på 900-tallet. Ælfsige II ble innviet i setet en gang mellom år 1012 og 1014 og døde i 1032.
Cotabato (provins)
Cotabato er en filippinsk provins i regionen SOCCSKSARGEN i landsdelen Mindanao. Den grenser i nord til provinsene Lanao del Sur og Bukidnon, i øst til provinsen Davao del Sur, i sør til Sultan Kudarat og i vest til Maguindanao. Provinssetet er i Kidapawan City.
Politisk inndeling
Cotabato er delt i 1 "city" (bykommune) og 17 "municipalities" (landkommuner).
Cave (artist)
Cave er en technoprodusent og DJ fra Bergen. Han har gitt ut plater på technolabler som Ingoma, Terminal M, Intec, Primate, G-Force og Spilo (hans eget plateselskap). Han har hatt spillejobber i inn- og utland siden 1999 og har på denne tiden vært i store deler av verden, innbefattet turnéer i Sør-Amerika, Japan og Europa.
Militære kjøretøy
thumb|Willys Jeep (1943) Militære kjøretøy er kjøretøy for bruk i krig eller andre operasjoner utført av militærvesen. Mange militære kjøretøy har armering og kan kjøre lett over ujevnt terreng.
Skøyenåsen skole
Skøyenåsen skole er en ungdomsskole som ligger på Oppsal, øst i Oslo like ved T-banestasjonen Oppsal. Skolen ble bygget i 1968 og fikk elever fra Østensjø, Godlia, Oppsal og Trasop barneskoler. I en 5-årsperiode sto skolen tom.
Skøyenåsen skole er tegnet av Paul Cappelen og Torbjørn Rodahl.
Litteraturklubbens store litteraturpris
Litteraturklubbens store litteraturpris (Svensk navn: Litteraturklubbens Stora Litteraturpris) er en svensk litterurpris som utdeles ut årlig av Litteraturklubben.
Tupilaq
En tupilaq eller tupilak var en figur med magiske krefter i gammel grønlandsk mytologi, som trolldomskyndige kunne bruke til å drepe, skade eller bringe sykdom til en motstander eller fiende.
Bruk
Den som skulle bruke tupilaqen, samlet sammen ulike materialer og trakk seg tilbake for å lage figuren. Han satt ute i naturen, på et hemmelig sted, og bandt materialene sammen. Her sang han trylleviser, og lot figuren suge kraft fra sine kjønnsorganer før den var klar for bruk. Deretter ble den sjøsatt for å finne og ødelegge en fiende. Materialene kunne komme fra dyr, fugler og til og med barnelik, og kunne være lagd av skinn, bein, hår, tenner o.l.
Bruken av tupilaq var ikke uten risiko for den som brukte den heller. Siden den ble sendt for å ødelegge noen som hadde større magiske krefter enn den som sendte den, kunne man risikere at mottakeren sendte den tilbake for drepe den som først lagde den.
Dessverre finnes det ingen opprinnelige tupilaqer som er bevart, fordi materialene de ble lagd av, går i oppløsning over tid. De første europeerne som kom til Grønland ble fascinert av de innfødtes fortellinger om disse figurene, og inuittene begynte derfor å lage dem av bein fra spermhval for å selge til de tilreisende.
Nostril-piercing
Nostril-piercing er en nesepiercing, der piercingen går gjennom neseflippen.
Historie
Nostril-piercingen er ofte assosiert med India, ble også mye brukt i Pakistan og Bangladesh. I Nord-India der utsiden av venstre neseflipp og i Sør-India der utsiden av høyere neseflipp vanligvis blir pierced, ble dette gjort blant annet for å gjøre fødsler lettere etter læren Ayurveda. Nostril-piercingen i India blir ansett som et merke på sosial status og skjønnhet, samt til ære for Parvati på 1600-tallet.
I 1960- og 1970-årene ble nostril-piercingen introdusert for land i vesten gjennom hippiekulturen. Utover 1980- og 1990-årene tok punkkulturen opp moten, og i dag er denne piercingtypen populær i land som USA, England, Canada, Karibia og Australia, der den er like vanlig på høyere som på venstre neseflipp. Nostril-piercingen blir utført på både menn og kvinner, likevel er den mest vanlig blant menn.
Risikoer
Man mener at fem av åtte med denne piercingen har fått hyppigere plager dersom de har allergier, som for eksempel pollenallergi.
Smykke
Det vanligste smykket å bruke på en nostril-piercinger er en ballukkingsring men også spesialsmykket nostril screw benyttes i stor grad.
Ivar Roger Hansen
Ivar Roger Hansen (født 6. juli 1955) er en norsk dirigent og kulturadministrator.
Hansen har sin utdannelse fra lærerhøgskolene i Hamar og Bergen og musikkvitenskap hovedfag fra NTNU (1986). Han arbeidet i en årrekke som dirigent og musikkpedagog i Mo i Rana. Fra 1979 til 1985 var han studierektor i Norsk musikkråd, Nordland. I en periode tidlig på 1990-tallet var han tilsatt som avdelingsleder ved Nasjonalbibliotekets avdeling i Rana. I 2004 ble han leder for Petter Dass-museet i Alstahaug. I perioden 2005–2009 var Hansen nestleder i Norsk kulturråd og leder av rådets musikkutvalg. Han har laget en rekke fjernsynprogram for NRK og utgitt flere publikasjoner. Fra 2014 til sommeren 2020 var Ivar Roger Hansen ansatt som direktør ved Ringve Museum i Trondheim.
Hansen ble tildelt Rana kommunes kulturpris i 1994 og Petter Dass-medaljen i 2008.
The Curse of the Black Spot
"The Curse of the Black Spot" er den tredje episoden av den sjette sesongen av den britiske science fiction-TV-serien Doctor Who, og ble første sendt 7. mai 2011 på BBC One og på BBC America i USA.
Handling
TARDISen følger et nødsignal og lander ombord et 1600-talls piratskip strandet midt på havet, uten vind. Kapteinen, Henry Every, og det som er igjen av mannskapet, lever i frykt for en forførende sirene-lik skapning som merker de sårede med en svart flekk i håndflaten, så dukker hun opp og ødelegger dem. I en kamp med mannskapet blir Rory kuttet i hånden, og får den svarte flekken. Doktoren beordrer alle inn i skipet, i den tro at de er trykke når de er vekke fra åpent farvann, men sirenen kommer inn gjennom vann på gulvet og tar enda en av mannskapet. Doktoren, Amy, Rory, Kapteinen og det resterende mannskapet sikrer seg inne i skipets tørre magasin. Der oppdager de at kapteinens sønn, Toby, har sneket seg ombord og gjemt seg vekk. Selv om Toby ikke er skadet, har han feber, og en svart flekk i håndflaten.
Doktoren og Kaptein Avery har en liten krangel om hvem som har kommando, før de forlater de andre og prøver å få TARDISen til dem. De kommer seg trygt inn i TARDISen, men Doktoren finner ut at den opptrer farlig og må forlate den før den dematerialiserer til et ukjent sted. Mens de er på vei tilbake til de andre, finner Doktoren ut at sirenen ikke kommer gjennom vannet, men gjennom refleksjoner, slikt som ofte oppstår i klart vann. De løper tilbake til de andre og ødelegger alle muligheter for refleksjoner på skipet.
Det blåser opp til storm, og Kaptein Avery får Amy, Rory og Doktoren til å hjelpe han sette seil slik at de kan dra. Toby blir bedt om å hente Kapteinens frakk, for der ligger kompasset, men når han kommer på dekk, mister han en polert krone ut av frakken. Denne lar sirenen komme, og hun tar Toby. Like etter faller Rory i sjøen og Doktoren mener at sirenen har vist intellekt og vil ta Rory før han drukner. Doktoren overtaler Amy og Kaptein Avery om å stikke seg selv, og la sirenen ta dem også, slik at de kan snakke med den.
De våkner opp i et fremmed romskip, mannskapet er forlengst døde etter kontakt med et jordisk virus. Doktoren summerer at romskipet, som var kilden til nødsignalet, sitter fast på samme rom-tid koordinatene som Kaptein Averys skip. Og at sirenen bruker speil-like portaler til å reise mellom de to skipene. Videre undersøkelser viser en sykestue med alle av Averys mannskap, inkludert Toby og Rory, hvor de er i medisinsk omsorg, sammen med TARDISen, og at de ble tatt av sirenen, med den svarte flekken som en vev prøve for referanse. Når de prøver å redde de syke, blir sirenen voldelig mot dem. Doktoren forstår at sirenen er et medisinsk program som prøver å lege det skadde mannskapet. Doktoren og Amy overbeviser sirenen om å la Rory bli tatt i deres omsorg. Avery bestemmer seg for å bli med sin sønn og sitt mannskap. Ved å bruke Rorys sykepleier kunnskap, redder Amy og Doktoren ham etter han er fjernet fra respirasjons systemet. Doktoren lærer Kaptein Avery nok om skipets kontroller til å la ham, Toby og mannskapet utforske stjernene. I mellomtiden prøver Doktoren å finne ut om Amy er gravid eller ikke.
Skript og roller
I januar 2011 ble det offentliggjort at Downton Abbey skuespiller Hugh Bonneville ville gjøre en gjesterolle som en "pirat kaptein" i en episode av den sjette sesongen av Doctor Who. Matt Smith og Karen Gillan følte at å jobbe med skuespilleren var "mye moro". Han har tidligere spilt Sir Sidney Herbert og Nikolaj I av Russland i Den syvende Doktoren-historien The Angel of Scutari. Senere, i februar 2011, ble det offentliggjort at skuespillerinnen og modellen Lilly Cole ble valgt ut som et sjø monster. Produsentene lette etter en skuespillerinne son var "vakker," "slående," men allikevel litt "skummel." Cole ble fort valgt ut, og når hun ble spurt, aksepterte hun rollen.
Episoden ble skrevet av Stephen Thompson. Produsenten ønsket å skape en Doctor Who episode plassert i "de høye hav". Episoden ble også lagd for å la Doktoren og følgesvennene "lene seg tilbake og ha litt gøy." Siden episoden var en pirat episode, ville produsentene ha mange pirat elementer fra pirat fiksjon inn i episoden, inkludert skatten, mytteri, en blindpassasjer, gå planken, stormer, sverd og pirater med et "godt hjerte" som "egentlig ikke er onde." Arthur Darvill la merke til at det manglet en papegøye. "The Curse of the Black Spot" was originally planned to be ninth in the series but the order was changed during the production process.
Filming og effekter
Scenene hvor Cole var på skipet ble gjort ved å bruke en sele som om hun fløy. På grunn av at skuespilleren brukte en grønn kjole og sminke, ble det brukt en blåskjerm i stedet for den vanlige greenscreen i studioet. Cole følte det var gøy å fly i selen, men det var smertefullt etter noen timer. Gillan fikk lov til å gjøre flere av hennes egne stunt i episoden. Hun synes det var spennende å høre at hennes karakter skulle kjempe mot pirater med sverd, og ble lært de basiske trekkene. Gillan fikk også svinge over skipet, men en stuntmann ble brukt for å filme scenen hvor Amy blir kastet over dekket av sirenen. Sykestuen ble også bygd i studioet. På grunn av at sengene hang i snorer, begynte de lett å svinge. Skuespillere ble bedt om å ligge i sengene, ble fortalt å ligge stille og ikke puste for tungt for å begrense bevegelse.
Forhåndsvisning
En forhåndsvisning vil ble sendt på BBC One etter den andre episoden, "Day of the Moon". En trailer for denne forhåndsvisningen ble sluppet 28. april 2011. Dette vil være den andre av tre forhåndsvisninger, den første var for episoden "The Impossible Astronaut"
Gary Johnson
Gary Earl Johnson (født 1. januar 1953) er en amerikansk forretningsmann og tidligere guvernør i New Mexico. Han var tidligere kandidat i den republikanske nominasjonsprosessen for å bli partiets presidentkandidat til presidentvalget i USA 2012, men byttet over til å bli en presidentkandidat for det libertarianske partiet etter å ha opplevd det han mener var utfrysing fra partiet. Han er valgt til presidentkandidat for det libertarianske partiet til presidentvalget i USA 2016.
Gary Johnson ble valgt og gjenvalgt som guvernør i New Mexico i perioden 1995 til 2003. Johnson er kjent for å ha senket skattenivået flere ganger uten å ha noensinne øket dem, for sin flittige bruk av vetorett som guvernør, og for å ha liberale syn på spørsmål som narkotikabruk, innvandring og homofilt ekteskap – på tross av den moderne republikanske normen.
Gary Johnson er ellers fysisk aktiv, deltar jevnlig i triathlon og er en ivrig fjellklatrer.
Fylkesvei 7866
Fylkesvei 7866 går mellom Bøvær og Skjelelv i Senja kommune.
Frem til 2019 hadde veien betegnelsen fylkesvei 251 (Troms).
Per Spook
Per Spook (født 2. juli 1939 i Oslo) er en norsk moteskaper og klesdesigner som arbeider i Paris i Frankrike.
I 1959 tok Spook diplomeksamen ved motelinja på Statens håndverks- og kunstindustriskole i Oslo. Senere ble han student ved L’École da la Chambre de la couture parisienne i Paris, og i 1960 ble han lærling hos Christian Dior.
I 1977 åpnet han sitt motehus i Paris, og året etter ble han tildelt Gullsynålen for største kreativitet for sin høst-/vinterkolleksjon 1978–1979. Denne kolleksjonen fikk han også Gullfingerbølet for. I 1995 stengte han motehuset i Paris.
Per Spook arbeider som designer og kreerer hvert år prêt-à-porter under sitt eget navn i Japan.
Spook er kjent for sin forkjærlighet for sort-hvitt. Utstillingene hans bærer ofte preg av temaer som grafiske mønstre og inspirasjon fra nordisk natur og klima. I 2003 ble han tildelt St. Olavs Orden. Han ble hedret med norsk motebransjes ærespris i 2005.
Ureanitrat
Ureanitrat er et sprengstoff som fremstilles ved nitrering av stoffet Urea (karbamid) med salpetersyre. Kjemisk formel er CH5N3O4. Det er et relativt følsomt sprengstoff som kan detoneres med en vanlig fenghette. Detonasjonshastighet er mellom 3400 og 4700 meter/sek. Urea er mye brukt som kunstgjødsel, og dermed er Ureanitrat et attraktivt sprengstoff for terrorister som erstatning for ammoniumnitrat, som i mange land er underlagt visse restriksjoner.
Ureanitrat ble brukt i det første terrorangrepet mot World Trade Center i New York i 1993.
Kirkenes og Omegn Skiklubb
Kirkenes og Omegn Skiklubb (stiftet 24. august 1989) er en skiklubb fra Sør-Varanger i Finnmark med tilbud innen langrenn.
Historikk
Klubben ble etablert 24. august 1989 av Kirkenes Idrettsforening og Sandnes Idrettslag, med formål om en felles juniorsatsing for Sør-Varanger som resulterte i utøvere av internasjonalt kaliber.
Kasakhstans kvinnelandslag i håndball
Kasakhstans kvinnelandslag i håndball er det kvinnelige landslaget i håndball for Kasakhstan. Det representerer landet i internasjonale håndballturneringer, og reguleres av Qazaqstan Gandbol Federatisjasymen. Landslaget har deltatt i internasjonale turneringer siden 1993.
Resultater i internasjonale turneringer
''Resultatene som er vist under er kun konkurranser der Kasakhstan har deltatt. Turneringer de ikke har tatt del i er ikke ført opp.''
Dali (Dali)
Dali (kinesisk: 大理市, pinyin: Dali Shi) er hovedstad for det autonome prefekturet Dali i provinsen Yunnan i Folkerepublikken Kina.
Byen består av gamlebyen, som var hovedstad for riket Nanzhao, og av den nyere bydelen, Xiaguan. Dali har et areal på 1 468 km² og har ca. 590 000 innbyggere (2004).
Samferdsel
Kinas riksvei 214 fører gjennom området. Den går fra Xining i provinsen Qinghai til Jinghong i Yunnan.
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Davao del Sur
Davao del Sur er en filippinsk provins i regionen Davao i landsdelen Mindanao. Den grenser i nord til provinsen Davao, i vest til provinsene South Cotabato, Cotabato og Sultan Kudarat, og i sør provinsene Sarangani og Davao Occidental. Provinssetet er i Digos City.
Før 2012 var provinsen større. Davao Occidental ble utskilt fra Davao del Sur som egen provins den 23. juli 2013 ved Republic Act 10360.
Brekkåsen
Brekkåsen er et byggefelt på Gimse i Melhus kommune. Navnet brukes mye om hele det nyeste byggefeltet (Brekkåsen og Klemmets veg), men en gate i byggefeltet har også dette navnet. Brekkåsen skole ligger i Klemmets veg. Boligene i Brekkåsen ble i all hovedsak bygd på slutten av 90-tallet, mens boligene i Klemmets veg ble bygd på 2000-tallet.
Klemmets veg
Klemmets veg går fra Hollumveien til Bjønnveien. I enden ved Bjønnveien er veien stengt, etter et tidligere politisk vedtak, tatt før utbyggingen startet, før å redusere trafikken i Bjønnveien. Dette medfører at enkelte beboere får en omvei på 3 km, og derfor har flere beboere reagerer på stengingen. Vinteren 2007 startet enkelte å kjøre ved siden av veien (slik at man kom utenom sperringene). Det ble da oppgitt at man hadde fått lov til dette av grunneieren, noe grunneieren benektet. Trafikksikkerhetsutvalget i Melhus kommune har vært på befaring på stedet, og saken har vært oppe til debatt i både komité for teknikk og miljø i Melhus kommune og i kommunestyret flere ganger.
Mata atlântica
Mata atlântica er et skogbelte som vokser langs den brasilianske atlanterhavskysten fra Rio Grande do Norte til Rio Grande do Sul. Området strekker seg inn i Paraguay og Misiones i Argentina. Ikke noe annet sted på jorda finnes ekte tropisk regnskog så langt fra ekvator, helt ned til 24° sør.
Khalifah Bin Sulman al-Khalifah
Khalifah Bin Sulman al-Khalifah (født 24. november 1935 i Jasra i det britiske protektorat Bahrain, død 11. november 2020 ) var statsminister i Bahrain fra 1970 til han døde i 2020.
Han var den lengstsittende statsministeren i verden som aldri har blitt valgt ut av folket. Han er kjent for å være det rikeste medlemmet av den herskende familien og han er en av de største handelsmennene i Bahrain. Hans etterfølger som statsminister er kronprins Salman bin Hamad bin Isa al-Khalifa.
Decca Records
Decca Records er et britisk plateselskap som ble grunnlagt i 1929 av Edward Lewis. Plateselskapet huskes for at det takket nei til The Beatles, men kompenserte ved å takke ja til The Rolling Stones.
Navnet
I en sannsynlig oppstemt stund etter stor suksess kalte Deccas grunnlegger Edward Lewis, tidligere aksjemegler, selskapet for «The Supreme Record Company». Opprinnelsen til navnet «Decca» har derimot aldri fått noen offisiell forklaring om det betyr noe spesielt eller om det er en forkortelse for noe. Den mest besnærende forklaringen er at det stammer fra åpningsnotene til en symfoni av Beethoven: «D-E-C-C-A». Teorien støttes av at et bilde av Beethoven prydet Deccamerket i mange år.
Oppkjøp
Decca kjøpte opp det konkursrammede britiske plateselskapet Brunswick Records i 1932, som hadde stjerner som Bing Crosby og Al Jolson i listen blant kjente navn. Decca kjøpte også ut Melotone Records og Edison Bell Records.
I løpet av 1939 var Decca det eneste plateselskapet i Storbritannia i tillegg til EMI.
I 1934 ble en USA-basert del av Decca startet opp, som fort ble en viktig støttespiller i det depressive amerikanske platemarkedet takket være listen med populære artister, spesielt Bing Crosby, og en smart ledelse anført av tidligere Brunswick direktør Jack Kapp. Artister som signerte under Decca i 1930-årene og 1940-årene inkluderte Louis Armstrong, Count Basie, The Andrews Sisters, Ted Lewis, Mills Brothers, Billy Cotton, Guy Lombardo, Chick Webb, Bob Crosby, Jimmy Dorsey, Connee Boswell og Jack Hylton.
I 1942 ga Decca ut sangen «White Christmas», sunget av Bing Crosby, som ble den best solgte singelen noen sinne.